РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 4

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 11 март 2020 г.

Днес, 11 март 2020 г. от 14,00 часа, се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА - отсъства
ДРАГОМИР  КОЯДЖИКОВ - отсъства  
КРАСИМИР  ШЕКЕРДЖИЕВ  

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред :

   1. Обобщени статистически  таблици за дейността на съдилищата за 2019 г.
Приложение: Обобщен отчет за дейността на апелативните, специализираните, военните, окръжните, районните и административните съдилища за 2019 г. 

  2. Искане за увеличаване на щатната численост и определяне на допълнително възнаграждение на основание чл. 233, ал. 6 от ЗСВ от съдиите в РС – Варна, ГО.
(Заявление вх. № ВСС-268/10.01.2020 г.).

3. Искане от административния ръководител на Районен съд – Ихтиман за предприемане на мерки с оглед високата натовареност на съда.
(Писмо вх. 14631/ 02.12.2019 г., отложена с решение по т.4 от протокол № 1/22.01.2020 г. на заседание на КСКНСС)

4. Предложение от административния ръководител на Районен съд – Стара Загора относно увеличаване на щатната численост на Районен съд – Стара Загора. 
(Писмо вх.№ ВСС -980/27.01.2020 г., отложена с решение по т.4 от протокол № 2/06.02.2020 г. на заседание на КСКНСС)

5. Предложение от административния ръководител на Районен съд – Смолян относно увеличаване на щатната численост на Районен съд – Смолян.
 (Писмо вх.№ ВСС-753/22.01.2020 г., отложена с решение по т.5 от протокол № 2/06.02.2020 г. на заседание на КСКНСС).

6. Искане от административния ръководител на Районен съд – Казанлък относно увеличаване на щатната численост на Районен съд – Казанлък  с 1 (една) щатна бройка за длъжността „съдия“.
(Писмо вх.№ ВСС-1255/31.01.2020 г., отложена с решение по т.8 от протокол № 2/06.02.2020 г. на заседание на КСКНСС)

7. Искане вх.№ ВСС-8684/10.07.2019 г. от административните ръководители на Софийски градски съд и Софийски районен съд за провеждане на процедура за преназначаване на 10 (десет) съдии по реда на чл.194, ал.1 от ЗСВ.
(Отложена с решение по т.6 от протокол № 2/06.02.2020 г. на заседание на КСКНСС)

8. Заявление от Татяна Иванова Тодорова – съдия в Районен съд – Радомир по чл. 194 от ЗСВ, вр. т. 2 от Правилата за преместване по реда на чл. 194 от ЗСВ, приети с решение на ВСС по протокол № 4/31.01.2013 г.
(Заявление вх. № ВСС-2815/06.03.2020 г.)

9. Доклад от Красимира Василева н-к отдел „ПОНД“, дирекция „Правна“,  ИВСС относно допълване на списъка на населените места обслужвани от районните съдилища.
(Отложена с решение по т.7 от протокол № 3/19.02.2020 г. на заседание на КСКНСС)

10. Предложение от административните ръководители на Софийски градски и Софийски районен съд относно корекция на индексите за резултатите от инстанционната проверка на съдебните актове по граждански и търговски дела в районните и окръжните съдилища.
 (Писмо вх.№ ВСС-668/21.01.2020 г.,отложена с решение по т.1 от протокол № 2/06.02.2020 г. на заседание на КСКНСС)

11. Искане от Министерство на правосъдието за определяне на представител, който да вземе участие в сформираната работна група, която да обсъди и предложи мерките, които да бъдат включени в детайлизираната стратегия по Приоритет 10 „Институционална рамка“ от Националната програма за развитие на България 2030.
(Писмо вх.№ ВСС-2757/05.03.2020 г.)

По дневния ред: 

1.ОТНОСНО: Обобщени статистически  таблици за дейността на съдилищата за 2019 г.
Приложение: Обобщен отчет за дейността на апелативните, специализираните, военните, окръжните, районните и административните съдилища за 2019 г. 

 Комисия "Съдебна карта, натовареност и съдебна статистика"
                към Съдийската колегия на Висшия съдебен съвет  
Р Е Ш И:

1.1.Приема за сведение обобщените статистически таблици за дейността на апелативните, специализираните, окръжните, военните, административните и районните съдилища за 2019 г., изготвени съгласно чл. 30, ал. 5, т. 13 от Закона за съдебната власт.

1.2. Възлага на отдел „Статистически анализ и обработка на данни“ в АВСС да изготви  ежегодният анализ на натовареността на съдилищата за календарната 2019 г. по чл. 30, ал. 5, т. 12 от ЗСВ на база данните, съдържащи се в приетите обобщени статистически таблици за дейността на съдилищата за 2019 г. в срок до 15 април 2020 г.

1.3. Внася обобщените статистически таблици по т. 1.1. за разглеждане от Съдийската колегия на ВСС в заседание на 17.03.2020 г. 

1.4.  Предлага на Съдийската колегия да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ПРИЕМА за сведение обобщените статистически таблици за дейността на апелативните, специализираните, военните, окръжните, районните и административните  съдилища за 2019 г., изготвени съгласно чл. 30, ал. 5, т. 13 от Закона за съдебната власт.
2. Обобщените статистически таблици за дейността на съдилищата за 2019 г. ДА СЕ ПУБЛИКУВАТ на интернет-страницата на ВСС в раздел „Съдебна статистика“.

 2. Искане за увеличаване на щатната численост и определяне на допълнително възнаграждение на основание чл. 233, ал. 6 от ЗСВ от съдиите в РС – Варна, ГО.
(Заявление вх. № ВСС-268/10.01.2020 г.).

В днешното заседание на комисията беше поставено на обсъждане искането на РС –  Варна, единствено в частта относно увеличаване на щатната численост. 

Комисия "Съдебна карта, натовареност и съдебна статистика"
       		 към Съдийската колегия на Висшия съдебен съвет  
Р Е Ш И:

2.1. Точките от настоящия дневен ред, касаещи увеличаване на щатната численост на органите на съдебната власт  и откриване на процедура за преместване по реда на чл. 194, ал.1 от ЗСВ (от 2 до 8) се поставят едновременно на обсъждане.

2.2. Предлага  провеждане на съвместно заседание на Комисията по атестирането и конкурсите и Комисия „Съдебна карта, натовареност и съдебна статистика“ към Съдийската колегия на ВСС за обсъждане  въпросите по т. 2.1.

2.3. Изпраща решението по т.2 на Комисията по атестирането и конкурсите към Съдийската колегия на ВСС за сведение.

 3. ОТНОСНО: Искане от административния ръководител на Районен съд – Ихтиман за предприемане на мерки с оглед високата натовареност на съда.
(Писмо вх. 14631/ 02.12.2019 г., отложена с решение по т.4 от протокол № 1/22.01.2020 г. на заседание на КСКНСС)

Точката е поставена на съвместно обсъждане с т. 2 от настоящия дневен ред.

4. ОТНОСНО: Предложение от административния ръководител на Районен съд – Стара Загора относно увеличаване на щатната численост на Районен съд – Стара Загора. 
(Писмо вх.№ ВСС -980/27.01.2020 г., отложена с решение по т.4 от протокол № 2/06.02.2020 г. на заседание на КСКНСС)

Точката е поставена на съвместно обсъждане с т. 2 от настоящия дневен ред.

5. ОТНОСНО: Предложение от административния ръководител на Районен съд – Смолян относно увеличаване на щатната численост на Районен съд – Смолян.
 (Писмо вх.№ ВСС-753/22.01.2020 г., отложена с решение по т.5 от протокол № 2/06.02.2020 г. на заседание на КСКНСС).

Точката е поставена на съвместно обсъждане с т. 2 от настоящия дневен ред.

6. ОТНОСНО: Искане от административния ръководител на Районен съд – Казанлък относно увеличаване на щатната численост на Районен съд – Казанлък  с 1 (една) щатна бройка за длъжността „съдия“.
(Писмо вх.№ ВСС-1255/31.01.2020 г., отложена с решение по т.8 от протокол № 2/06.02.2020 г. на заседание на КСКНСС)

Точката е поставена на съвместно обсъждане с т. 2 от настоящия дневен ред.

7. ОТНОСНО: Искане вх.№ ВСС-8684/10.07.2019 г. от административните ръководители на Софийски градски съд и Софийски районен съд за провеждане на процедура за преназначаване на 10 (десет) съдии по реда на чл.194, ал.1 от ЗСВ.
(Отложена с решение по т.6 от протокол № 2/06.02.2020 г. на заседание на КСКНСС)

Точката е поставена на съвместно обсъждане с т. 2 от настоящия дневен ред.

8. ОТНОСНО: Заявление от Татяна Иванова Тодорова – съдия в Районен съд – Радомир по чл. 194 от ЗСВ, вр. т. 2 от Правилата за преместване по реда на чл. 194 от ЗСВ, приети с решение на ВСС по протокол № 4/31.01.2013 г.
(Заявление вх. № ВСС-2815/06.03.2020 г.)

Точката е поставена на съвместно обсъждане с т. 2 от настоящия дневен ред.

9. ОТНОСНО: Доклад от Красимира Василева н-к отдел „ПОНД“, дирекция „Правна“,  ИВСС относно допълване на списъка на населените места обслужвани от районните съдилища
(Отложена с решение по т.7 от протокол № 3/19.02.2020 г. на заседание на КСКНСС)

Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

9.1. Предлага на Съдийската колегия на Висшия съдебен съвет да предложи на Пленума на Висшия съдебен съвет да включи с. Св.Константин, община Пещера, област Пазарджик в границите на съдебния район, обслужван от Районен съд – Пещера.

9.2. Предлага на Съдийската колегия на Висшия съдебен съвет да предложи на Пленума на Висшия съдебен съвет да включи селищно образувание  „Хълмовете на Плана“, община Самоков, област  София в границите на съдебния район, обслужван от Районен съд – Самоков.

9.3. Предлага на Съдийската колегия на Висшия съдебен съвет да предложи на Пленума на Висшия съдебен съвет да включи селищно образувание к.к. „Семково“, община Белица, област Благоевград в границите на съдебния район, обслужван от Районен съд – Разлог.

Мотиви: Съгласно чл.3, ал.1 от Закона за административно-териториалното устройство на Република България населените места и селищните образувания представляват териториални единици. 
На основание чл.98, т.13 от Конституцията на Република България във вр. с чл.18, ал.2 от ЗАТУРБ е издаден Указ № 107 /ДВ, бр. 40 от 2019 г./ на Президента на Република България, с който е наименовано новосъздадено населено място на територията на община Пещера, област Пазарджик – с.Свети Констанитин.
През 2016 г. и през 2017 г. са създадени две нови селищни образувания по реда на ЗАТУРБ. Предвид обстоятелството, че те са с местно значение, на основание чл.25, ал.1 от ЗАТУРБ, с решение №542/16.09.2016 г. на Общински съвет – гр.Самоков е създадено селищно образувание с наименование „Хълмовете на Плана“, а с решение №435/14.12.2017 г. на Общински съвет – гр.Белица е създадено селищно образувание с наименование к.к. „Семково“ в землището на гр.Белица. 
Създаването на нови населени места и селищни образувания поставя въпроса за тяхното административно обслужване и в частност необходимостта от включването им в списъка на населените места, които се обслужват от конкретен районен съд, предвид териториалното деление на съдебната система. 
Село Св.Константин се намира в община Пещера, област Пазарджик. В област Пазарджик са включени следните общини: Батак, Белово, Брацигово, Велинград, Лесичово, Пазарджик, Панагюрище, Пещера, Ракитово, Септември, Стрелча. Районни съдилища има в градовете Пазарджик, Панагюрище, Пещера, Велинград. Най-близко като отстояние до с. Св.Константин е гр.Пещера – на 16, 9 км., гр. Пазарджик е на 30 км., гр.Велинград е на 32 км., а гр.Панагюрище е на 74,7 км.
Селищно образувание „Хълмовете на Плана“ се намира в землището на с. Алино, община Самоков, област София, а к.к. „Семково“ е в землището на гр.Белица, на 17 км. от гр. Белица, община Белица, област Благоевград. Районни съдилища има в гр.Самоков и в гр.Разлог, като гр.Белица е включен в границите на съдебния район на РС – гр.Разлог.
Представената информация има отношение към един от стандартите на CEPEJ за съдебната география свързан със създаване на гаранции за достъп до правосъдие по отношение на близостта на гражданите до съдилищата, съответно тяхното по-добро административно обслужване.

9.4. Предлага на Съдийската колегия на Висшия съдебен съвет да изпрати на министъра на правосъдието решението по т.9.1, т.9.2, т.9.3 ведно с мотивите към него, за съгласуване съгласно изискванията на чл. 30, ал.1, т.7 от ЗСВ.

9.5. Предлага на Съдийската колегия на Висшия съдебен съвет, след получаване на становището на министъра на правосъдието, да внесе,  на основание чл. 30, ал. 5, т. 6 от ЗСВ, предложенията  по т. 9.1., 9.2. и 9.3.  на заседание на Пленума на Висшия съдебен съвет.
  									
9.6. Предложението на комисията да се внесе на заседание на Съдийската колегия за разглеждане и произнасяне.

10. ОТНОСНО: Предложение от административните ръководители на Софийски градски и Софийски районен съд относно корекция на индексите за резултатите от инстанционната проверка на съдебните актове по граждански и търговски дела в районните и окръжните съдилища.
 (Писмо вх.№ ВСС-668/21.01.2020 г., отложена с решение по т.1 от протокол № 2/06.02.2020 г. на заседание на КСКНСС)

Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

10.1. Приема за сведение изразеното положително становище от Комисията  по атестирането и конкурсите към Съдийската колегия на ВСС, съгласно нейно решение по протокол №7/09.03.2020 г.

10.2. Да се изпратят писма до административните ръководители на Софийски градски съд, Софийски районен съд, Окръжен съд – Варна, Районен съд – Варна, Окръжен съд – Бургас, Районен съд – Бургас, Окръжен съд - Пловдив и Районен съд – Пловдив, с искане за изразяване на становище относно необходимостта от корекция и/или допълване на индексите за резултатите от инстанционната проверка на съдебните актове по граждански, търговски и наказателни дела в районните и окръжните съдилища в случаите на частична или пълна отмяна на съдебно решение в обжалваемата част, което се основава единствено на различно прилагане на критерия за справедливост при определяне размера на дължимото обезщетение, без да са приети нови фактически положения.

10.3. Да се изпрати писмо до председателя на Върховния административен съд, с молба да разпореди на избран от него административен ръководител на един от административните съдилища в Република България да изрази становище относно необходимостта от корекция и/или допълване на индексите за резултатите от инстанционната проверка на съдебните актове по административните дела относими към случаите на частична или пълна отмяна на съдебно решение в обжалваемата част, което се основава единствено на различно прилагане на критерия за справедливост при определяне размера на дължимото обезщетение, без да са приети нови фактически положения.

Мотиви: Във Висшия съдебен съвет е постъпило предложение от административните ръководители на Софийски градски съд и Софийски районен съд за корекция на индексите за резултатите от инстанционната проверка на съдебните актове по граждански и търговски дела в районните и окръжните съдилища. С него се обосновава необходимостта от изменение на индексите за районните и окръжните съдилища, като съответно в т.4 и т. 6 бъдат предвидени специални хипотези, касаещи случаите, при които решението бъде частично или изцяло отменено в обжалваната част, което се основава единствено на различно прилагане на критерия за справедливост по чл.52 от ЗЗД при определяне на размера на дължимото обезщетение, без да са приети нови фактически положения. Аргумент в подкрепа на отправеното предложение е по-прецизното и обективно атестиране на съдиите.
След задълбочено обсъждане, предложението на вносителите бе възприето изцяло и с решение по протокол №2/06.02.2020 г. комисия „Съдебна карта, натовареност и съдебна статистика“ към Съдийската колегия на ВСС е изразила своето положително становище. В мотивите си комисията е обсъдила характера на обезщетението по чл.52 от ЗЗД и безспорно наличието на субективен елемент при осъществяване преценката относно размера  на присъденото обезщетение. Поради тази причина, когато частичната или пълната отмяна на съдебното решение е в частта касаеща размера  на присъденото обезщетение, то тя не може да се приравни на отмяна поради неправилна преценка на съдията по фактите и/или по правото. 
Положително становище по направеното предложение е изразено и от Комисия по предложенията и атестирането към Съдийската колегия на ВСС с нейно решение по протокол №7/09.03.2020 г.
През годините, във Висшия съдебен съвет периодично са постъпвали становища от органите на съдебната власт, въз основа на които индексите чрез които се нанасят резултатите от инстанционната проверка са своевременно актуализирани и допълвани, с цел възможно най - обективно отразяване на резултатите от въззивната и касационната проверка по делата. Ето защо, комисията счита, че с оглед целесъобразното определяне на индекси, предстоящото им изменение е удачен момент да бъде изискано становище от органи на съдебната власт по отношение на необходимостта от корекция и/или допълване на индексите, както по отношение на други хипотези, извън тази по чл.52 от ЗЗД, в които  съдът определя по справедливост размера на дължимото обезщетение във връзка с доказаните неимуществени вреди, така и по отделните материи, когато се определя такова.

10.4. Отлага вземането на решение за следващо заседание на комисията.

11. ОТНОСНО: Искане от Министерство на правосъдието за определяне на представител, който да вземе участие в сформираната работна група, която да обсъди и предложи мерките, които да бъдат включени в детайлизираната стратегия по Приоритет 10 „Институционална рамка“ от Националната програма за развитие на България 2030.
(Писмо вх.№ ВСС-2757/05.03.2020 г.)

Комисия "Съдебна карта, натовареност и съдебна статистика"
                 към Съдийската колегия на Висшия съдебен съвет  
Р Е Ш И:

11.1. Приема за сведение Писмо вх.№ ВСС-2757/05.03.2020 г. на Министерство на правосъдието за определяне на представител, който да бъде включен в работна група със задача детайлизиране на Приоритет 10 „Институционална рамка“ от Националната програма за развитие на България 2030.

11.2. Определя от страна на КСКНСС госпожа Даниела Марчева за представител за участие в работната група която да обсъди и предложи мерките, които да бъдат включени в детайлизираната стратегия по Приоритет 10 „Институционална рамка“ от Националната програма за развитие на България 2030.

11.3. Да се изпрати препис от решението по т. 11  на Министерство на правосъдието, за сведение.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“:     / п /    
	
                ДАНИЕЛА МАРЧЕВА